Cold Turkey

"Cold Turkey" הוא שיר שנכתב על ידי הזמר הבריטי ג'ון לנון, ויצא לאור כסינגל בשנת 1969 על ידי להקת Plastic Ono Band בחברת התקליטים אפל רקורדס, תחת הקטלוג Apples 1001 בבריטניה, ו-Apple 1813 בארצות הברית. זהו סינגל הסולו השני של לנון והוא הגיע למקום ה-30 בבילבורד הוט 100 ולמקום ה-14 במצעד הסינגלים הבריטי. הופעתו הראשונה של השיר באלבום הייתה Live Peace in Toronto 1969, שם בוצע השיר בהופעה חיה ב-13 בספטמבר 1969, כאשר לנון מקריא את המילים מהלוח. על פי פיטר בראון בספרו The Love You Make, השיר נכתב ב"התפרצות יצירתית" בעקבות לנון ויוקו אונו שיצאו "קולד טרקי" מהתמכרותם הקצרה להרואין. בראון מציין כי לנון הציג את השיר בפני פול מקרטני כסינגל פוטנציאלי של הביטלס, בזמן שהם סיימו להקליט את אלבומם Abbey Road, אך הוא נדחה ובסופו של דבר יצא כסינגל של Plastic Ono Band עם קרדיט כתיבה בלעדי עבורו. "Cold Turkey" היה השיר הראשון שלנון לקח עליו קרדיט בלעדי. יצירותיו הקודמות, כולל הסינגל הראשון שלו, "Give Peace a Chance", יוחסו לשותפות לנון-מקרטני, אם כי הקרדיט על "Give Peace a Chance" שונה מאוחר יותר ללנון בלבד. השיר "Cold Turkey" הוקלט באולפני אבי רוד, סטודיו 2, בהשתתפות אריק קלפטון. ישנן גרסאות נוספות מלבד הסינגל, חלקן אקוסטיות, וגרסה חיה הכלולה ב-Live in New York City בה אונו מוסיפה שירה. קאש בוקס תיאר את השיר כ"מבריק, שנוי במחלוקת ולהיט מוחלט". רקורד וורלד כינה אותו "ביצוע מוזיקלי מצמרר של נסיגה". "Cold Turkey" עלה למקום ה-14 במצעד הסינגלים הבריטי ב-15 בנובמבר 1969. ב-22 בנובמבר, "Cold Turkey" ירד למקום ה-15, וב-25 בנובמבר החזיר לנון את ה-MBE שלו לארמון בקינגהאם באומרו: "אני מחזיר את ה-MBE הזה במחאה על מעורבותה של בריטניה בעניין ניגריה-ביאפרה, נגד תמיכתנו באמריקה בווייטנאם, ונגד 'Cold Turkey' שיורדת במצעדים. באהבה, ג'ון לנון מבאג". במרץ 2005, מגזין Q דירג את "Cold Turkey" במקום ה-74 ברשימת 100 רצועות הגיטרה הטובות ביותר. טימותי ואליזבת ברייסי דירגו את "Cold Turkey" כשיר הסולו העשירי הטוב ביותר של לנון, וכינו אותו "האזנה קשוחה אך מתגמלת" ש"דוהרת החוצה מהשער באכזריות עצבנית שהיא בו זמנית קתרטית וקלסטרופובית". עטיפת הסינגל המקורית מציגה את ראשו של לנון עם משקפיים על תמונת רנטגן. עטיפה חלופית עם צילומי רנטגן של ג'ון ויוקו זה לצד זה, ולא משני צדי העטיפה, הונפק בכמה מדינות באירופה. הגרסה היפנית כוללת תמונה צבעונית של שניהם בגודל קטן יותר. לדברי הסופר ג'ון ס. וין: ג'ון לנון - שירה, גיטרה אריק קלפטון - גיטרה קלאוס פורמן - גיטרה בס רינגו סטאר - תופים מידע על היצירה "Cold Turkey" באתר מיוזיק בריינז מידע על הסינגל "Cold Turkey" באתר מיוזיק בריינז מידע על היצירה "Cold Turkey" באתר Discogs David Luhrssen, Michael Larson, Encyclopedia of Classic Rock, ABC-CLIO, 2017-02-24, ISBN 978-1-4408-3514-8. (באנגלית) ריצ'י אונטרברגר, The Unreleased Beatles: Music and Film, 2014, עמ' 919, ISBN 978-0-9915892-6-5 Doyle Greene, Rock, Counterculture and the Avant-Garde, 1966-1970: How the Beatles, Frank Zappa and the Velvet Underground Defined an Era, McFarland, 2016-02-17, ISBN 978-1-4766-2403-7. (באנגלית) The Words and Music of John Lennon, 2007, עמ' 14–15, ISBN 978-0-275-99180-7 ג'ון בלנקי, John Lennon: Listen to This Book, 2005, עמ' 41, ISBN 978-0-9544528-1-0 "John Lennon Discography", Homepage.ntlworld.com פיטר בראון, The Love You Make: An Insider's Story of The Beatles, עמ' 331 פול דו נויאר, John Lennon: The Stories Behind Every Song 1970–1980, 2010, עמ' 25–26, ISBN 978-1-84732-665-2 פול דו נויאר, John Lennon: The Stories Behind Every Song 1970–1980, 2010, עמ' 27, ISBN 978-1-84732-665-2 John Lennon - Give peace A Chance, jpgr.co.uk Repertoire - Title, web.archive.org, ‏2004-03-22 פול דו נויאר, John Lennon: The Stories Behind Every Song 1970–1980, 2010, עמ' 14, ISBN 978-1-84732-665-2 "CashBox Record Reviews" "Single Reviews" (עמ' 8) MBE that John Lennon returned in protest is found - Times Online, web.archive.org, ‏2010-10-25 פול דו נויאר, John Lennon: The Stories Behind Every Song 1970–1980, 2010, עמ' 28, ISBN 978-1-84732-665-2 The 10 Best John Lennon Songs, Stereogum, ‏2014-05-13 (באנגלית) John C. Winn, That Magic Feeling: The Beatles' Recorded Legacy, Volume Two, 1966-1970, Crown, 2009-06-16, ISBN 978-0-307-45239-9. (באנגלית)